**ELŐTERJESZTÉS**



BALATONBERÉNY KÖZSÉG ÖNKORMÁNYZATA

KÉPVISELŐ-TESTÜLETÉNEK

**2025. február 14-i nyilvános ülésére**

**TÁRGY:**

**Civil szervezetek 2024. évi működési támogatásának elszámolása**

**ELŐADÓ:**

**Druskoczi Tünde**

**polgármester**

**Bevezetés:**

Balatonberény Község Önkormányzata Képviselő-testületének a civil szervezetek támogatása rendjéről szóló 11/2015. (XI.27.) önkormányzati rendelete 9.§-a, a 2024. évi költségvetéséről szóló 1/2024. (II.16.) rendelete, valamint a 41/2024.(III.21.) és 216/2024.(XII.13.) határozata alapján vissza nem térítendő támogatásban részesítette a pályázatot benyújtó helyi „civil” szervezeteket.

Az Önkormányzat kötelezettsége, hogy e közforrásoknak a célnak megfelelő felhasználása, és annak elszámolása szabályszerűségét megvizsgálja.

6 civil szervezet nyújtotta be elszámolását, melyek a következők:

* Balatonberényért Egyesület
* Balatoni Vízi Polgárőr Egyesület
* Vöröskereszt Balatonberényi Alapszervezete
* Nyugdíjas Egyesület
* Polgárőr és Önkéntes Tűzoltó Egyesület
* Balatonberényi Községi Sportegyesület

**Megállapítások elszámolások szerint:**

**1.Balatonberényért Egyesület:**

A támogatási összeg 500.000.-Ft.

A támogatási összeget az alábbi 3 rendezvény megtartására használták fel:

Magyar Kultúra napja, Húsvét,Mikulás.

Elszámolása a rendeletben előírt mellékletek pontos kitöltésével, szöveges beszámoló csatolásával rendben megtörtént. A csatolt számlák és bankszámla kivonatok alapján megállapítható, hogy a megítélt támogatási összeg a célnak megfelelően került felhasználásra. Az egyesület tárgy évi bevétele az önkormányzati támogatással együtt: 1.060.961.-Ft.A támogatási összegből fel nem használt 47.581.-Ft. Visszautalásra került.

**2. Balatoni Vízi Polgárőr Egyesület:**

A támogatási összeg 150.000.-Ft

A támogatás összegét a község előtti vízfelületen, illetve partszakaszon végzett járőr és bűnmegelőzési tevékenységhez használt vízi járművek javítására fordította. Ezt 2 db számla és a banki kivonat csatolásával igazolta.

**3. Vöröskereszt Balatonberényi Alapszervezete.**

**Támogatási összeg: 200.000.-Ft.**

A támogatást tevékenységükhöz szorosan kapcsolódó célra fordították.

A számlákat az elszámoláshoz csatolták. A szöveges beszámolóban részletesen leírásra kerültek a megvalósított programok. A rendeletben előírt mellékleteket pontosan kitöltve benyújtották.

**4. Nyugdíjas Egyesület Balatonberény.**

**A támogatás összege: 400.000.-Ft**

A támogatási összeget teljes egészében a tagok részére szervezett kirándulás busz költségének kiegyenlítésére, valamint múzeumi belépők vásárlására használták fel. Erről a kiállított számla alapján elszámoltak. Az előírt mellékleteket kitöltötték. Tevékenységükről részletes szöveges beszámolót adtak. Az önkormányzati támogatáson felül 1.900.000.-Ft pályázati támogatást nyertek. Melynek felhasználását a beszámolóban megnevezték.

**5. Polgárőr és Önkéntes Tűzoltó Egyesület Balatonberény.**

**Támogatás összege: 200.000.-Ft**

A 2.sz.melléklet alapján a tárgyévi kiadások összege:1.781.708.-Ft., ellenben a szakmai beszámoló táblázatban a kiadási főösszeg 1.716.830.- Ft. A 3 sz. mellékleten az elszámolásba bevont számlák összege 389.7171.-Ft Ez 189.171.-ft több a kapott támogatási összegnél, amelyről el kellett volna számolni. A fentiek alapján nem lehetett egyértelműen megállapítani, hogy az önkormányzati támogatás összegét pontosan mire használták fel. Tevékenységükről szöveges beszámolót mellékeltek. Javasoljuk, hogy a beszámolót az előírásoknak megfelelően javítsák.

Tárgyévi bevételük:1.590.320.-Ft

**6. Balatonberényi Községi Sportegyesület**

**Támogatási összeg: 3.500.000.-Ft**

A legmagasabb támogatási összegről nyújtottak be beszámolót.

A számlák, bizonylatok és bankszámla kivonatok könyvelését könyvelő szakemberrel látják el. Formailag és számszakilag rendben.

Az előző évhez viszonyítva jelentősen csökkent az úti ktg.és reprezentációs kiadások összege.

A támogatási összegből a csatolt számlák alapján összesen 3.389.746.-Ft-ot használtak fel.

A fel nem használt 110.254.-ft maradványként szerepel.

A mellékleteket szabályosan kitöltve benyújtották. Szöveges beszámolót csatoltak.

Tárgyévi bevételük: 3.552.430.-Ft

Gyakorlatilag egyéb bevételük tárgyévben nem volt. Javasoljuk, hogy a jövőben törekedjenek saját bevételi források megszerzésére is.

Összességében a benyújtott beszámolók és elszámolások formája a fenti észrevételek kivételével megfelelőek. A „Szakmai Beszámoló”-k (ahol voltak) áttekinthető formát biztosítottak a tényleges történések, és a támogatás összevetésére. A csatolt számlák, bankszámla kivonatok bemutatása is megfelelő, és a céllal, a felhasználás mikéntjével összevetve megfelelőnek tűnik.

A Balatonberényben működő, civil szervezetek tevékenysége érdemben járul hozzá a település közösség, fejlesztéséhez és gazdagítja a falu közéletét.

Javaslom, hogy a Képviselő-testület az említett hiányosságok megszüntetésére hívja fel az érintett egyesületek vezetőinek figyelmét. A jövőben pedig követelje meg a rendeletben szereplő előírások szerinti elszámolást. A támogatás megállapításánál a KT. vegye figyelembe a civil szervezeteknél az egyéb bevételi források nagyságát.

**Döntési javaslat:**

**Balatonberény község Önkormányzat Képviselő-testületének …/2025.(II.14.) határozata a civil szervezetek 2024. évi működési támogatásának elszámolásáról**

Balatonberény Község Önkormányzatának Képviselő-testülete a civil szervezetek 2024. évi működési támogatásának elszámolásáról benyújtott pénzügyi és szakmai beszámolóit elfogadja

/vagy elfogadja azzal, hogy a PÖTE beszámolóját az előírásoknak megfelelően javítsa.

Határidő: civil szervezetek értesítésére 8 nap

Felelős: Druskóczi Tünde polgármester

Balatonberény, 2025. február 4.

Druskoczi Tünde sk.

polgármester