**Balatonberény Község Önkormányzata Képviselő-testületének 1/.... (...) önkormányzati rendelete**

**a képviselő-testület Szervezeti és Működési Szabályzatáról szóló 12/2024. (XII. 14.) önkormányzati rendelet módosításáról**

[1] A rendeletmódosítás célja a képviselői tiszteletdíj megállapítása 2025. január 1. napjától.

[2] Balatonberény Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, valamint az Alaptörvény 32. cikk (1) bekezdés a) és d) pontjában, a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a következőket rendeli el:

**1. §**

A képviselő-testület Szervezeti és Működési Szabályzatáról szóló 12/2024. (XII. 14.) önkormányzati rendelet 67. § (2) bekezdése helyébe a következő rendelkezés lép:

„(2) A képviselői tiszteletdíj mértéke 2025. január 1. napjától 70.000, - Ft/hó (továbbiakban: alapdíj).”

**2. §**

Ez a rendelet a kihirdetését követő napon lép hatályba.

Druskoczi Tünde Takácsné dr. Simán Zsuzsanna

polgármester jegyző

Kihirdetve: 2025. február…… napján.

Takácsné dr. Simán Zsuzsanna

jegyző

Végső előterjesztői indokolás

Magyarország helyi önkormányzatairól szóló 2011. évi CLXXXIX. törvény 143. § (4) f) pontja alapján rendeletben kell meghatározni az önkormányzati képviselőknek, a bizottsági elnöknek és tagnak, továbbá a tanácsadónak járó tiszteletdíjat és természetbeni juttatást. A képviselők tiszteletdíjának mértékét Balatonberény Község Önkormányzata Képviselő-testületének a képviselő-testület Szervezeti és Működési Szabályzatáról szóló 12/2024. (XII. 14.) önkormányzati rendeletének 67.§ (2) bekezdése szabályozza.

A képviselői-tiszteletdíjról szóló rendelet módosítása az önkormányzat 2025.évi költségvetési tervezetének tárgyalása miatt vált szükségessé, mivel az előzetes egyeztetések alapján a képviselő-testület úgy döntött, 2025. január 1-től a képviselők tiszteletdíját bruttó 70.000,- Ft-ra felemeli.

A tiszteletdíjak összegének változása a kötelező önkormányzati feladatok ellátását nem veszélyezteti.