**Balatonberény Község Önkormányzata Képviselő-testületének .../.... (...) önkormányzati rendelete**

**az Önkormányzat 2025. évi költségvetéséről**

[1] A rendelet célja Balatonberény Község Önkormányzata 2025. évi költségvetésének megállapítása.

[2] Balatonberény Község Önkormányzatának Képviselő-testülete az Alaptörvény 32. cikk (1) bekezdés f) pontjában meghatározott feladatkörében eljárva és a Magyarország helyi önkormányzatairól szóló 2011. évi CLXXXIX. törvény 41. § (9) és az államháztartásról szóló 2011. évi CXCV. törvény 109. § (6) bekezdésében foglalt felhatalmazása alapján a következőket rendeli el:

*I. Fejezet*

*Általános rendelkezések*

**1. A rendelet hatálya**

**1. §**

A rendelet hatálya a helyi önkormányzatra, annak képviselő-testületére, és szerveire, a támogatott szervekre, szervezetekre terjed ki.

**2. Címrend**

**2. §**

(1) A 3. §-ban megállapított kiadási és bevételi főösszegnek, cím, alcímek szerinti részletezését az 1. melléklet tartalmazza.

(2) Az önkormányzat és költségvetése képezi az önálló címet.

*II. Fejezet*

*A KÖLTSÉGVETÉS BEVÉTELEI ÉS KIADÁSAI*

**3. Az önkormányzat és költségvetési szerveinek 2025. évi költségvetése**

**3. §**

(1) Az önkormányzat és költségvetési szervei együttes 2025. évi költségvetését

*a)* 376.683.494 Ft tárgyévi költségvetési bevétellel,

*b)* 475.234.603 Ft tárgyévi költségvetési kiadással és

*c)* 98.551.108 Ft finanszírozási bevétellel (előző évi maradvány igénybevétele) állapítja meg.

(2) Az önkormányzat 2025. évi költségvetésének

*a)* tárgyévi költségvetési bevételét 376.683.495 Ft-ban, melyből

*b)* működési költségvetési bevételét 267.513.962 Ft-ban

*c)* felhalmozási költségvetési bevételét 109.169.533 Ft-ban állapítja meg.

(3) Tárgyévi költségvetési kiadását 475.234.603 Ft-ban állapítja meg.

(4) Működési költségvetési kiadását 288.829.070 Ft-ban állapítja meg, melyből

*a)* személyi jellegű kiadásait 54.010.000 Ft-ban

*b)* munkaadókat terhelő járulékokat 4.388.000 Ft-ban

*c)* dologi jellegű kiadásokat 71.843.600 Ft-ban

*d)* támogatásértékű működési kiadásait 47.825.901 Ft-ban

*e)* működési célú pénzeszköz átadást 95.490.000 Ft-ban

*f)* működési kölcsönfolyósítását 0 Ft-ban

*g)* ellátottak pénzbeli juttatását 9.700.000 Ft-ban

*h)* állami támogatás megelőlegezés visszafizetést 1.767.827 Ft-ban

*i)* Szolidaritási hozzájárulást 0 Ft-ban

*j)* működési célú általános tartalékát 3.803.742 Ft-ban állapítja meg.

(5) Felhalmozási költségvetési kiadását 186.405.533 Ft-ban állapítja meg, melyből

*a)* beruházások előirányzatát 14.581.000 Ft-ban

*b)* felújítások előirányzatát 146.824.533 Ft-ban

*c)* támogatásértékű felhalmozási kiadását 0 Ft-ban

*d)* felhalmozási célú pénzeszköz átadását 0 Ft-ban

*e)* felhalmozási kölcsön folyósítását 0 Ft-ban

*f)* egyéb kiadások, hozzájárulások előirányzatát 0 Ft-ban

*g)* fejlesztési célú tartalékot 25.000.000 Ft-ban állapítja meg.

(6) Előző év felhasználható tervezett maradványát 98.551.108 Ft-ban állapítja meg.

(7) Finanszírozási célú műveletek bevételét 0 Ft-ban állapítja meg, melyből

*a)* működést szolgáló finanszírozási célú műveletek bevételét 0 Ft-ban,

*b)* felhalmozást szolgáló finanszírozási célú műveletek bevételét 0 Ft-ban állapítja meg.

(8) Finanszírozási célú műveletek kiadását 0 Ft-ban állapítja meg, melyből

*a)* működési finanszírozását szolgáló műveletek kiadását 0 Ft-ban,

*b)* felhalmozási finanszírozását szolgáló műveletek kiadását 0 Ft-ban állapítja meg.

**4. A bevételek és kiadások közötti egyensúly megteremtéséhez szükséges intézkedések, a hitelműveletekkel kapcsolatos hatáskörök**

**4. §**

(1) A költségvetési hiány belső finanszírozására szolgáló előző évi maradvány igénybevételét a 2. melléklet alapján hagyja jóvá.

(2) A költségvetési évet érintő hitelügyletekkel kapcsolatos hatáskörök kizárólagosan a képviselő-testületet illetik meg.

(3) Az (1) bekezdésen kívüli költségvetési hiány külső finanszírozására a finanszírozási célú pénzügyi műveletek bevételeit a 3. melléklet alapján hagyja jóvá.

**5. Az önkormányzat bevételei és kiadásai**

**5. §**

(1) A 3. §-ban megállapított bevételi és kiadási főösszeg mérlegszerű bemutatását a rendelet 5. melléklete tartalmazza.

(2) A 3. §-ban megállapított bevételek közül a tevékenységi és az egyéb bevételeket, a támogatásokat, valamint a támogatásértékű bevételeket a rendelet 6. melléklete tartalmazza.

(3) A 2025. évi költségvetés kiadási előirányzatait a rendelet 7. melléklete szerint hagyja jóvá.

(4) A 2025. évi költségvetés bevételeit a rendelet 8. melléklete, kiadásait a rendelet 9. melléklete tartalmazza.

(5) Az egyéb működési és felhalmozási célra átadott kiadások előirányzatait a rendelet 11. melléklete szerint állapítja meg.

(6) A beruházási kiadásokat a rendelet 12. melléklete, a felújítási kiadásokat a rendelet 13. melléklete szerint állapítja meg.

(7) Az Európai Unió támogatásával megvalósuló projektek bevételeit és kiadásait a 14. melléklet tartalmazza.

(8) A költségvetési évet követő három év működési és fejlesztési célú bevételeit és kiadásait a 4. melléklet tartalmazza.

**6. §**

(1) Az önkormányzat éves engedélyezett létszámkeretét a rendelet 15. melléklete szerint állapítja meg.

(2) A közfoglalkoztatottak létszámát a rendelet 16. melléklete szerint állapítja meg.

(3) Az önkormányzat működési és felhalmozási célú bevételeit és kiadásait a 17. melléklet szerint hagyja jóvá.

**6. A bevételi többlet kezelése**

**7. §**

Az önkormányzati gazdálkodás során az év közben létrejött költségvetési többletet, általános és céltartalékot pénzintézeti pénzlekötés útján – a fizetési kötelezettségek figyelembevételével – hasznosíthatja. A hasznosítással kapcsolatos szerződések, pénzügyi műveletek lebonyolítására a polgármestert felhatalmazza, aki a megtett intézkedésekről a következő képviselő-testületi ülésen tájékoztatást ad. A kamatok a lekötés szerinti pénzeszközöket – működési és céltartalék - növelik.

**7. Általános és céltartalék**

**8. §**

(1) A 2025. évi költségvetés működési és felhalmozási tartalékát a 19. melléklet szerint állapítja meg.

(2) A tartalék felhasználásáról a képviselő-testület az erre vonatkozó igény felmerülésekor egyedi határozatban dönt.

**8. Előirányzat-felhasználási ütemterv**

**9. §**

A 2025. évi költségvetés bevételi és kiadási előirányzatainak felhasználási ütemtervét havi bontásban a 20. melléklet tartalmazza.

**9. Több éves kihatással járó feladatok**

**10. §**

(1) A többéves kihatással járó feladatok előirányzatait a rendelet 21. melléklete szerint állapítja meg azzal, hogy a későbbi évek előirányzatait véglegesen az adott évi költségvetés elfogadásakor a képviselő-testület állapítja meg.

(2) Az önkormányzat által felvett hitelállomány alakulását, lejárat és eszközök szerinti bontásban a 18. melléklet tartalmazza.

**10. Közvetett támogatások**

**11. §**

A közvetett támogatásokat, azok jellege, mértéke, összege, a kedvezményezettje szerinti részletezettséggel a 22. melléklet szerint hagyja jóvá.

*III. Fejezet*

*A 2025. ÉVI KÖLTSÉGVETÉS VÉGREHAJTÁSÁNAK SZABÁLYAI*

**12. §**

(1) A szociális ellátásokra 9.700.000 Ft keretösszeget állapít meg. A lakosságnak nyújtott támogatások megbontását a 10. melléklet tartalmazza.

(2) A szociális igazgatás és szociális ellátások helyi szabályairól szóló önkormányzati rendeletben foglaltak szerint a szociális ellátásokra biztosított pénzbeni támogatások összegéből a polgármester 2025. évben 150.000 Ft összeggel rendelkezhet a rendkívüli települési támogatásról sürgős szükség esetén - ha az igénylő életkörülményei az azonnali döntést igényli.

(3) Az élet- és vagyonbiztonságot veszélyeztető elemi csapás, annak következményeinek az elhárítása érdekében (veszélyhelyzetben) a polgármester a helyi önkormányzat költségvetése körében átmeneti intézkedést hozhat, amennyiben a tervezett 300.000 Ft keretösszeg nem elegendő, és amelyről a képviselő-testület legközelebbi ülésén be kell számolnia.

(4) A (5) bekezdésben meghatározott jogkörben a polgármester az előirányzatok között átcsoportosítást hajthat végre, egyes kiadási előirányzatok teljesítését felfüggesztheti, a költségvetési rendeletben nem szereplő kiadásokat is teljesíthet.

(5) A Balatonkeresztúri Közös Önkormányzati Hivatalban foglalkoztatott köztisztviselők illetményalapja 46.380 Ft-ban állapítja meg.

**13. §**

(1) Az átruházott hatáskörben hozott döntések a későbbi években a képviselő-testület által jóváhagyottnál nagyobb többletkiadással nem járhatnak.

(2) Az átruházott hatáskörben történt átcsoportosításokról a polgármester negyedévente, a negyedévet követő első képviselő-testületi ülésen köteles beszámolni. A költségvetési rendelet módosítására a polgármester ezzel egyidejűleg javaslatot tesz.

(3) A jóváhagyott költségvetésen, Képviselő-testületi, vagy polgármesteri döntésen alapuló előirányzatokról, előirányzat módosításokról a kiadási és bevételi kiemelt előirányzatok átvezetéséről a Közös Hivatal gondoskodik.

**14. §**

(1) Ha a helyi önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, e tényről a polgármester a képviselő-testületet tájékoztatja.

(2) A polgármester esetenként legfeljebb 500.000 Ft összeghatárig, de éves szinten összességében maximum 3.000.000 Ft összeghatárig kötelezettséget vállalhat. A kötelezettségvállalásról a következő képviselő-testületi ülésen a polgármester beszámol.

(3) A képviselő-testület a (2) bekezdés alapján - az első negyedév kivételével – negyedévenként, döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési rendeletét. Ha év közben az Országgyűlés – a helyi önkormányzatot érintő módon – a meghatározott hozzájárulások, támogatások előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

**11. Létszám- és bérgazdálkodással kapcsolatos előírások**

**15. §**

(1) Az egyes foglalkoztatási formákra (teljes munkaidős, részmunkaidős, valamint a megbízási, tiszteletdíjas foglalkoztatás) álláshelyenként, összességében az elemi költségvetésben tervezett (módosított személyi juttatás) előirányzat nem léphető túl.

(2) Az önkormányzat beruházásainak, fejlesztéseinek pályázati úton történő forrásszerzésében részt vevő alkalmazottak részére a pályázatírás, és elnyerés motiválása érdekében a sikeres, megnyert pályázati összeg figyelembe vételével, a pályázati összegnek az önkormányzat számlájára történő megérkezését követően, az összeg bruttó 5 %-a fordítható jutalmazásra, mely a polgármester egyetértésével osztható fel.

**12. A támogatások odaítélésének, folyósításának és elszámolásának rendje**

**16. §**

A támogatások odaítélése, folyósítása, és elszámolása a civil szervezetek támogatási rendjéről szóló önkormányzati rendelet szerint történik.

**17. §**

A nettó 5 millió Ft-ot elérő, vagy azt meghaladó értékű az információs önrendelkezési jogról és az információszabadságról szóló 2011. évi CXII. törvény 1. melléklet III. Gazdálkodási adatok 4. pontjában meghatározott szerződéseket közzé kell tenni a helyben szokásos módon, a szerződés létrejöttét követő 60 napon belül.

*IV. Fejezet*

*ZÁRÓ RENDELKEZÉSEK*

**18. §**

Ez a rendelet a kihirdetését követő napon lép hatályba.

**19. §**

Rendelkezéseit 2025. január 1. napjától alkalmazni kell.

**20. §**

A képviselő-testület a polgármesternek e rendelet elfogadásáig az átmeneti időszakban tett intézkedéseiről (bevételek beszedése, az előző évi kiadási előirányzatokon belül a kiadások arányos teljesítése) szóló beszámolóját elfogadja. Az átmeneti időszakban beszedett bevételek és teljesített kiadások e rendeletbe beépítésre kerültek.

Druskoczi Tünde Takácsné dr. Simán Zsuzsanna

polgármester jegyző

Kihirdetve: 2025. február….napján.

Takácsné dr. Simán Zsuzsanna

jegyző

*1. melléklet az .../... . (... . ... .) önkormányzati rendelethez*

(A melléklet szövegét a(z) 1. melléklet.pdf elnevezésű fájl tartalmazza.)

*2. melléklet az .../... . (... . ... .) önkormányzati rendelethez*

(A melléklet szövegét a(z) 2. melléklet.pdf elnevezésű fájl tartalmazza.)

*3. melléklet az .../... . (... . ... .) önkormányzati rendelethez*

(A melléklet szövegét a(z) 3. melléklet.pdf elnevezésű fájl tartalmazza.)

*4. melléklet az .../... . (... . ... .) önkormányzati rendelethez*

(A melléklet szövegét a(z) 4. melléklet.pdf elnevezésű fájl tartalmazza.)

*5. melléklet az .../... . (... . ... .) önkormányzati rendelethez*

(A melléklet szövegét a(z) 5. melléklet.pdf elnevezésű fájl tartalmazza.)

*6. melléklet az .../... . (... . ... .) önkormányzati rendelethez*

(A melléklet szövegét a(z) 6. melléklet.pdf elnevezésű fájl tartalmazza.)

*7. melléklet az .../... . (... . ... .) önkormányzati rendelethez*

(A melléklet szövegét a(z) 7. melléklet.pdf elnevezésű fájl tartalmazza.)

*8. melléklet az .../... . (... . ... .) önkormányzati rendelethez*

(A melléklet szövegét a(z) 8. melléklet.pdf elnevezésű fájl tartalmazza.)

*9. melléklet az .../... . (... . ... .) önkormányzati rendelethez*

(A melléklet szövegét a(z) 9. melléklet.pdf elnevezésű fájl tartalmazza.)

*10. melléklet az .../... . (... . ... .) önkormányzati rendelethez*

(A melléklet szövegét a(z) 10. melléklet.pdf elnevezésű fájl tartalmazza.)

*11. melléklet az .../... . (... . ... .) önkormányzati rendelethez*

(A melléklet szövegét a(z) 11. melléklet.pdf elnevezésű fájl tartalmazza.)

*12. melléklet az .../... . (... . ... .) önkormányzati rendelethez*

(A melléklet szövegét a(z) 12. melléklet.pdf elnevezésű fájl tartalmazza.)

*13. melléklet az .../... . (... . ... .) önkormányzati rendelethez*

(A melléklet szövegét a(z) 13. melléklet.pdf elnevezésű fájl tartalmazza.)

*14. melléklet az .../... . (... . ... .) önkormányzati rendelethez*

(A melléklet szövegét a(z) 14. melléklet.pdf elnevezésű fájl tartalmazza.)

*15. melléklet az .../... . (... . ... .) önkormányzati rendelethez*

(A melléklet szövegét a(z) 15. melléklet.pdf elnevezésű fájl tartalmazza.)

*16. melléklet az .../... . (... . ... .) önkormányzati rendelethez*

(A melléklet szövegét a(z) 16. melléklet.pdf elnevezésű fájl tartalmazza.)

*17. melléklet az .../... . (... . ... .) önkormányzati rendelethez*

(A melléklet szövegét a(z) 17. melléklet.pdf elnevezésű fájl tartalmazza.)

*18. melléklet az .../... . (... . ... .) önkormányzati rendelethez*

(A melléklet szövegét a(z) 18. melléklet.pdf elnevezésű fájl tartalmazza.)

*19. melléklet az .../... . (... . ... .) önkormányzati rendelethez*

(A melléklet szövegét a(z) 19. melléklet.pdf elnevezésű fájl tartalmazza.)

*20. melléklet az .../... . (... . ... .) önkormányzati rendelethez*

(A melléklet szövegét a(z) 20. melléklet.pdf elnevezésű fájl tartalmazza.)

*21. melléklet az .../... . (... . ... .) önkormányzati rendelethez*

(A melléklet szövegét a(z) 21. melléklet.pdf elnevezésű fájl tartalmazza.)

*22. melléklet az .../... . (... . ... .) önkormányzati rendelethez*

(A melléklet szövegét a(z) 22. melléklet.pdf elnevezésű fájl tartalmazza.)

Végső előterjesztői indokolás

Az Áht. 4. § (1) bekezdése szerint az államháztartásban – így az önkormányzati alrendszerben is – a tervezést, a gazdálkodást és a beszámolást középtávú tervezés és ezen alapuló éves költségvetés alapján kell folytatni. A költségvetés készítése során az Áht. 6/C. § (3) bekezdése szerint az önkormányzati alrendszerbe tartozó költségvetési szervek bevételeit és kiadásait a bevételi- és kiadási előirányzatok tartalmazzák.

Az Áht. 23. § (2) bekezdése alapján a helyi önkormányzat költségvetése tartalmazza:

*a)* a helyi önkormányzat költségvetési bevételi előirányzatait és költségvetési kiadási előirányzatait

*aa)* működési bevételek és működési kiadások, felhalmozási bevételek és felhalmozási kiadások, kiemelt előirányzatok, és

*ab)* kötelező feladatok, önként vállalt feladatok és államigazgatási feladatok szerinti bontásban,

*b)* a helyi önkormányzat által irányított költségvetési szervek költségvetési bevételi előirányzatait és költségvetési kiadási előirányzatait

*ba)* kiemelt előirányzatok,

*bb)* kötelező feladatok, önként vállalt feladatok és államigazgatási feladatok szerinti bontásban,

*c)* a költségvetési egyenleg összegét működési bevételek és működési kiadások egyenlege és a felhalmozási bevételek és a felhalmozási kiadások egyenlege szerinti bontásban,

*d)* a költségvetési hiány belső finanszírozására szolgáló, a 6. § (7) bekezdés *a)* pont *ab)* és *ac)* alpontja szerinti finanszírozási bevételi előirányzatokat,

*e)* a *d)* ponton túli költségvetési hiány külső finanszírozására vagy a költségvetési többlet felhasználására szolgáló finanszírozási bevételi előirányzatokat és finanszírozási kiadási előirányzatokat,

*f)* a költségvetési év azon fejlesztési céljait, amelyek megvalósításához a Gst. 8. § (2) bekezdése szerinti adósságot keletkeztető ügylet megkötése válik vagy válhat szükségessé, az adósságot keletkeztető ügyletek várható együttes összegével együtt,

*g)* a Gst. 8. § (2) bekezdése szerinti adósságot keletkeztető ügyletekből és az önkormányzati garanciákból és önkormányzati kezességekből fennálló kötelezettségeit az adósságot keletkeztető ügyletek futamidejének végéig, illetve a garancia, kezesség érvényesíthetőségéig, és a Gst. 45. § (1) bekezdés *a)* pontjában kapott felhatalmazás alapján kiadott jogszabályban meghatározottak szerinti saját bevételeit, és

*h)* a költségvetés végrehajtásával kapcsolatos hatásköröket, így különösen a Mötv. 68. § (4) bekezdése szerinti értékhatárt, a finanszírozási bevételekkel és a finanszírozási kiadásokkal kapcsolatos hatásköröket, valamint a 34. § (2) bekezdése szerinti esetleges felhatalmazást,

*i)* a helyi önkormányzat kizárólagos vagy többségi tulajdoni részesedésével működő, utolsó lezárt üzleti év szerint 30 milliárd forintot meghaladó mérleg főösszegű gazdasági társasággal – kötelező önkormányzati feladatellátásra – kötött közszolgáltatási szerződésből eredő, az érintett gazdasági társaság önkormányzat által nem vitatott, a költségvetés tervezésekor fennálló követelésének összegét,

Ugyanezen paragrafus (3) bekezdése szerint a költségvetési rendeletben elkülönítetten szerepelnek az évközi többletigények, valamint az elmaradt bevételek pótlására szolgáló általános tartalék és céltartalék.

Az *államháztartásról szóló 2011. évi CXCV törvény* 24. §-a értelmében a jegyző a költségvetési rendelet-tervezetet a tervszámoknak megfelelően előkészíti, a polgármester pedig előterjeszti azt a képviselő-testület számára elfogadásra. Fentiek okán került előkészítésre és előterjesztésre a 2025. évi költségvetés.