**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2025. február 14-i nyilvános ülésére**

**TÁRGY:**

**Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

**ELŐADÓ:**

Druskoczi Tünde

polgármester

**Tisztelt Képviselő-testület!**

A lejárt határidejű képviselő-testületi határozatok végrehajtásáról az alábbiakban számolok be:

**Balatonberény Község Önkormányzat Képviselő-testületének 1/2025.(I.24.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2025. január 24.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2025. január 24.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzat Képviselő-testületének 2/2025.(I.24.) számú határozata**

**a reklámok elhelyezésével összefüggő jogszabályok változásai által érintett önkormányzati rendeletek jogharmonizációs felülvizsgálatáról**

Balatonberény Község Önkormányzati Képviselő-testülete megismerte és tudomásul veszi a Somogy Vármegyei Kormányhivatal SO/03/01270-1/2024. iktatószámú, a „Reklámok elhelyezésével összefüggő szabályok változásaival kapcsolatos tájékoztatás, felhívás” tárgyú levelében foglaltakat.

A Képviselő-testület felkéri a jegyzőt, hogy az érintett önkormányzati rendeletek felülvizsgálatát a megadott szempontok és jogszabályhelyek szerint végezze el, annak eredményeként készítse elő az érintett rendeletek módosítását, és terjessze a képviselő-testület elé.

A Képviselő-testület felkéri a jegyzőt, hogy a Kormányhivatalt tájékoztassa az önkormányzati rendeletek felülvizsgálatának megkezdéséről.

Felelős: Takácsné dr. Simán Zsuzsanna jegyző

Határidő: 2025. július 31.

**A jegyző a KH-t értesítette.**

**Balatonberény Község Önkormányzat Képviselő-testületének 3/2025.(I.24.) számú határozata**

**a 68 sz. főút Böhönye – 7 sz. főút közötti szakasz fejlesztése érdekében nemzetgazdasági szempontból kiemelt jelentőségű beruházás településrendezési eszközök módosításával kapcsolatos eljárás visszavonásáról**

Balatonberény Község Önkormányzata Képviselő-testülete az előterjesztést megtárgyalta és az alábbi határozatot hozza:

1. Balatonberény Község Önkormányzatának Képviselő-testülete a 68 sz. főút (Böhönye - 7 sz. főút közötti szakasz) burkolaterősítése miatti, Balatonberény települést érintő településrendezési eszközeit nem módosítja, mivel a településrendezési eszközök módosítási igénye okafogyottá vált.
2. Balatonberény Község Önkormányzatának Képviselő-testülete felkéri a polgármestert, hogy az ezzel kapcsolatos szükséges intézkedéseket tegye meg.

Határidő: Folyamatos

Felelős: Druskóczi Tünde polgármester

**Tervező és költségviselők a döntésről értesültek.**

**Balatonberény Község Önkormányzat Képviselő-testületének 4/2025.(I.24.) számú határozata a községi strand épületében lévő Strand Presszó bérleti szerződésének meghosszabbításáról**

Balatonberény Község Önkormányzatának Képviselő-testülete hozzájárul, hogy a Balatonberényi Nonprofit Kft ügyvezetője a Községi Strandfürdő épületében kialakított Strand Presszó megnevezésű bérleményre vonatkozó bérleti szerződést további 5 évvel hosszabbítsa meg Mayer Zsolt egyéni vállalkozóval. A bérleti díj vonatkozásában a Képviselő-testület 2025. évre nettó 1.700.000,-Ft összeget javasol, amely a bérleti időszak alatt évente a KSH által meghatározott inflációs rátával emelkedik.

Határidő: ügyvezető értesítésére 5 nap

Felelős: Druskoczi Tünde polgármester

**Ügyvezető úr részére a képviselő-testület határozatát kézbesítettük.**

**Balatonberény Község Önkormányzat Képviselő-testületének 5/2025.(I.24.) számú határozata a községi strand épületében lévő 24 nm2-es üzlethelyiség hasznosításáról**

Balatonberény Község Önkormányzatának Képviselő-testülete az előterjesztésben foglaltakat megismerte, megtárgyalta és felkéri a Balatonberényi Nonprofit Kft ügyvezetőjét, hogy a Községi Strandfürdő épületében lévő, főbejárat melletti 24 m2-es üzlethelyiség hasznosítására írjon ki pályázatot.

Határidő: ügyvezető értesítésére 5 nap

Felelős: Druskoczi Tünde polgármester

**Ügyvezető úr részére a képviselő-testület határozatát kézbesítettük.**

**Balatonberény Község Önkormányzat Képviselő-testületének 6/2025.(I.24.) számú határozata a Közösségi Színtér 2024. évi tevékenységéről szóló beszámoló elfogadásáról**

Balatonberény Község Önkormányzatának Képviselő-testülete a Közösségi Színtér 2024. évi tevékenységéről szóló beszámolót elfogadja.

Határidő: közműv.szakember értesítésére 5 nap

Felelős: Druskoczi Tünde polgármester

**A közművelődési szakember a döntésről értesült.**

**Balatonberény Község Önkormányzat Képviselő-testületének 7/2025.(I.24.) számú határozata a közösségi színtér 2025. évi szolgáltatási tervének elfogadásáról**

Balatonberény Község Önkormányzat Képviselő-testülete a közösségi színtér 2025. évi szolgáltatási tervét az előterjesztés szerinti tartalommal jóváhagyja. Felkéri a közművelődési szakembert, hogy a szolgáltatási terv közzétételéről a jogszabályi előírásoknak megfelelően gondoskodjon.

Határidő: szolgáltatási terv közzétételére és az NMI-nek a somogy@nmi.hu e-mail címre történő megküldésére 2025.március 1.

Felelős: Barjákné Martin Judit közműv. szakember

**A közművelődési szakember a döntésről értesült.**

**Balatonberény Község Önkormányzat Képviselő-testületének 8/2025.(I.24.) számú határozata a község 2025. évi rendezvénytervének elfogadásáról**

Balatonberény Község Önkormányzat Képviselő-testülete a község 2025. évi rendezvénytervét az előterjesztés szerinti tartalommal elfogadja.

Határidő: közműv.szakember értesítésére 5 nap

Felelős: Druskoczi Tünde polgármester

**A közművelődési szakember a döntésről értesült.**

**Balatonberény Község Önkormányzat Képviselő-testületének 9/2025.(I.24.) számú határozata a polgármester 2025. évi szabadságolási ütemtervéről**

Balatonberény Község Önkormányzati Képviselő-testülete Druskoczi Tünde főállású polgármester 2025. évi szabadságolási ütemtervét a következők szerint hagyja jóvá:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2024. évről áthozott | 2025. évi | össz. | 1. I. | II. | III. | IV. | V. | VI | VII. | VIII. | IX. | X. | XI. | XII. |
| 0 | 39 | 39 | 3 | 4 | 1 | 1 | 1 | 5 | 5 | 7 | 7 |  |  | 5 |

Határidő: 2025. december 31.

Felelős: Takácsné dr. Simán Zsuzsanna jegyző

**Intézkedést nem igényelt.**

**Balatonberény Község Önkormányzat Képviselő-testületének 10/2025.(I.24.) számú határozata a 2025. évi ülés- és munkaterv elfogadásáról**

Balatonberény Község Önkormányzat Képviselő-testülete a 2025. évi ülés- és munkatervet az előterjesztés szerinti tartalommal elfogadja, azzal, hogy az áprilisi ülést a „Közterület-felügyelet megvalósításának és a község térfigyelő kamerarendszere fejlesztésének lehetősége”, míg a májusi ülést a „Közterületi fásítás” napirendi pontokkal egészíti ki.

A közmeghallgatás időpontját 2025. március 27. napjának 17:00 órájában, míg az üdülőhelyi fórum időpontját 2025. június 07. napjának 10:00 órájában határozza meg.

Határidő: munkatervet megküldeni képviselőknek, település honlapján közzétenni: 10 nap

Felelős: Druskoczi Tünde polgármester

**A munkatervet közzétettük a község honlapján, valamint megküldtük minden képviselőnek.**

**Balatonberény Község Önkormányzat Képviselő-testületének 11/2025.(I.24.) számú határozata a Marcali Mentők Egyesületének támogatásáról**

Balatonberény Község Önkormányzat képviselő-testülete a Marcali Mentők Egyesülete kérelmét megtárgyalta és a kérelmező részére 100.000 Ft anyagi támogatást nyújt a 2025. évi költségvetés terhére.

Határidő: 8 nap

Felelős: Druskoczi Tünde polgármester

**A döntésről a pénzügyi csoport értesült, a támogatás átutalásra került.**

**A képviselő-testület 12/2024.-17/2024. határozataival döntött az önkormányzati tűzifa juttatása iránti kérelmekről, melynek értelmében 6 fő jogosult, összesen 13 m3 tűzifában részesült. A tűzifa kiszállításáról a Településüzemeltetési Kft. gondoskodik február 28-ig.**

**BESZÁMOLÓ A KÉT ÜLÉS KÖZÖTTI FONTOSABB ESEMÉNYEKRŐL**

Január 28-án ülésezett a Balatoni Szociális Társulás Tanácsa és elfogadta a Társulás 2025. évi költségvetését.

Január 30-án a fürdőhelykijelölési eljárás keretében közös helyszíni szemlét tartott a Balatonberény 1239/13 hrsz-ú ingatlanon a Somogy Vármegyei KH Népegészségügyi Főosztálya és a Balatoni Vizirendészeti Rendőrkapitányság. A szemléről jegyzőkönyv készült, ami tartalmazza a hatóság által kért, megvalósítandó fejlesztéseket (3 db öltöző, 2 db zuhanyozó és 1 db mozgássérült WC kialakítása). Február 4-én munkamegbeszélés tartottunk a Fürdő- és Szabadidő Egyesület elnöke és a Nonprofit Kft. ügyvezetője részvételével, ahol megegyezés történt arról, hogy 2025. évben nem folytatjuk a fürdőhely-kijelölési eljárást, esetleg 2026-ban ismét elindítjuk a folyamatot, de csak abban az esetben, ha az iszaphelyzet kedvezően alakul azon a partszakaszon. A hatóság felé polgármesteri nyilatkozatot kell tenni az eljárás megszűntetése érdekében.

Február 5-én együttes ülést tartott a Balatonkeresztúri Közös Önkormányzati Hivatalt fenntartó települések képviselő-testülete. A közös ülésen elfogadásra került a Közös Önkormányzati Hivatal 2024. évi munkájáról szóló beszámoló, valamint a Hivatal 2025. évi költségvetése Hivatal 2025. évi költségvetése.

A Naturista Kempinget bérlő Balatontourist Camping Kft. közös helyszíni bejárásra vonatkozó javaslatot kezdeményezett a 2025. évben elvégzendő felújítások megbeszélése céljából. Az időpont egyeztetése folyamatban van, előre láthatóan február 11-én kerül rá sor.

Megjelent a külterületi utak felújítására vonatkozó pályázati felhívás. Az első beadási szakasz 2025.03.05-től nyílik meg. A Balatonberény, Hegyközi út (058 és 2663 hrsz.) felújítására vonatkozó engedélyezési tervdokumentáció elkészítése előtt a Ládonyi Mérnöki Kft. a helyszínrajzi kialakításról, valamint a magassági vonalvezetés miatti területigénybevétel kialakításról, vízelvezetési megoldásról előzetesen Vázlattervet állít össze. A jóváhagyott vázlatterv alapján tudják majd véglegesíteni a szaktervezők a saját munkarészüket a végleges műszaki tartalom vonatkozásában, elkerülendő a későbbi áttervezésekből adódó problémákat, költségeket.

Az út vonalvezetése mellett fekvő, a felújítással érintett ingatlanok tulajdonosaival személyes egyeztetést kezdeményeztem, február 14-ére.

**Döntési javaslat:**

**Balatonberény Község Önkormányzat Képviselő-testületének ../2025.(II.14.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2025. február 14.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2025. február 14.

Felelős: Druskoczi Tünde polgármester

Balatonberény, 2024. február 7.

Druskoczi Tünde sk.

polgármester