**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2025. február 14-i nyilvános ülésére**

**TÁRGY:**

**Önálló orvosi tevékenység végzésére vonatkozó megbízási szerződés módosítása**

**ELŐADÓ:**

Druskoczi Tünde

polgármester

**Tisztelt Képviselő-testület!**

2007-ben kötöttünk megbízási szerződés a Belina és Társa Egészségügyi Kft-vel –Vörs önkormányzatával együtt- az önálló orvosi tevékenység végzésére. A szerződést 2021-ben módosítottuk, melynek módosításokkal egységes szerkezetbe foglalt változata az előterjesztés mellékletét képezi.

Dr. Belina Csaba háziorvos szóban jelezte felénk, hogy a háziorvosi feladatok ellátására új céget alapított BelinaMed Kft. névvel, így indokolt a megkötött megbízási szerződés módosítása.

A Kaposvári Törvényszék Cégbíróságának bejegyző végzését szintén mellékelem.

A módosítás okán egyúttal aktualizáltuk a szerződést, melyből kikerült az orvosi ügyelet ellátására vonatkozó rész, hiszen azt már az OMSZ látja el.

Eddig a Képviselő-testület határozataiban vállalt kötelezettséget arra, hogy az ingatlanban felmerülő és a háziorvost terhelő rezsiköltség megfizetését az önkormányzat átvállalja. Ez most a szerződésben kerül szabályozásra, melynek indokát a szerződésmódosítás szintén tartalmazza.

Javaslom a módosítás, illetve a módosításokkal egységes szerkezetbe foglalt megbízási szerződés elfogadását.

**Döntési javaslat:**

**Balatonberény Község Önkormányzat Képviselő-testületének ../2025.(II.14.) határozata az önálló orvosi tevékenység végzésére vonatkozó megbízási szerződés módosításáról**

Balatonberény Község Önkormányzat Képviselő-testülete a BelinaMed Kft-vel önálló orvosi tevékenység végzésére vonatkozó megbízási szerződés módosítását és módosításokkal egységes szerkezetbe foglalt megbízási szerződést elfogadja. Felhatalmazza a polgármestert a szerződés aláírására.

Határidő: 5 nap

Felelős: Druskoczi Tünde polgármester

Balatonberény, 2024. február 7.

Druskoczi Tünde sk.

polgármester