**Előzetes hatásvizsgálat**

A jogalkotásról szóló 2010. évi CXXX. törvény 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell. Ennek megfelelően az elvégzett előzetes hatásvizsgálat megállapításait az alábbiak szerint ismertetem.

**Társadalmi, gazdasági, költségvetési hatások**

A rendelet megalkotása az önkormányzat költségvetési kiadásait kis mértékben megnöveli.

**Adminisztratív terheket befolyásoló hatások**

A rendelet végrehajtása nem jelent az eddigiekhez képest adminisztratív és szervezési többlet terhet.

**Környezeti és egészségi következmények**

A rendelet megalkotásának környezeti, egészségügyi következménye nincs.

**A jogszabály megalkotásának szükségessége, a jogalkotás elmaradásának várható következményei**

A képviselők tiszteletdíja csak rendeletben szabályozható, ennek elmaradása törvényességi észrevételt eredményezhet.

**A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, szervezeti, tárgyi és pénzügyi feltételek biztosítottak.

Balatonberény, 2025. február 7.

Takácsné dr. Simán Zsuzsanna sk.

jegyző